Izziņa par atzinumos sniegtajiem iebildumiem

|  |
| --- |
| Grozījumi Ministru kabineta 2000.gada 26.septembra noteikumos Nr.332 “Noteikumi par benzīna un dīzeļdegvielas atbilstības novērtēšanu” |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | Noteikumu projekts Valsts sekretāru sanāksmē tika izsludināts 2019.gada 10.oktobrī (VSS-1024).  Elektroniskā saskaņošana nav notikusi. | | | |
|  |  | | | |
| Saskaņošanas dalībnieki |  | | | |
|  |  | | |  |
| Saskaņošanas dalībnieki izskatīja šādu ministriju (citu institūciju) iebildumus | |  |  | |
|  | |  | | |
|  | | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | | |
|  | |  | | |
|  | |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **MK noteikumu projekta anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6.1.punkts “Detalizēts ieņēmumu aprēķins”** | **Finanšu ministrija (25.10.19)**  1. Finanšu ministrija neatbalsta noteikumu projektā iekļautās izmaiņas, kuru ieviešanas rezultātā 2020.gadā vēl vairāk pieaugtu degvielas mazumtirdzniecības cenas, jo saskaņā ar likumu “Par akcīzes nodokli” 2020.gadā jau ir paredzēts akcīzes nodokļa paaugstinājums (svinu nesaturošam benzīnam no 476 euro līdz 509 *euro* par 1000 litriem un dīzeļdegvielai no 372 *euro* līdz 414 *euro* par 1000 litriem). Finanšu ministrijas ieskatā būtiskas nodokļu politikas izmaiņas jāvērtē kopā ar Nodokļu politikas pamatnostādnēm 2021. - 2024.gadam. Darbs pie jaunajām Nodokļu politikas pamatnostādnēm sāksies pēc valsts budžeta 2020.gadam apstiprināšanas Saeimā.  Vienlaicīgi norādām, ka nepieciešams papildināt anotācijas III. sadaļu “Tiesību akta projekta ietekme uz valsts budžetu un pašvaldību budžetiem” 6.1.punktu “Detalizēts ieņēmumu aprēķins”, norādot akcīzes nodokļa un pievienotās vērtības nodokļa fiskālās ietekmes detalizētu aprēķinu, kā arī aprēķinā izmantotos datus un pieņēmumus katram degvielas veidam atsevišķi. Informējam, ka, aprēķinot akcīzes nodokļa un pievienotās vērtības nodokļa fiskālo ietekmi, jāņem vērā arī minēto nodokļu maksāšanas kārtība (šos nodokļus maksā par iepriekšējo mēnesi). | **Ņemts vērā daļēji.**  Ekonomikas ministrija norāda, ka biodegvielas piejaukums nav nodoklis, bet no atjaunojamajiem energoresursiem (turpmāk - AER) iegūtas enerģijas veicināšanas instruments transportā. Latvijas nacionālās reformu programmas „ES 2020” stratēģijas īstenošanai 3.7.apakšpunkts paredz, ka ir jānodrošina, ka no AER iegūtas enerģijas īpatsvars transportā 2020.gadā ir vismaz 10% no enerģijas galapatēriņa (turpmāk – AER 10% mērķis transportā).  Ekonomikas ministrijas prognozes liecina, ka Latvijā no AER iegūtas enerģijas īpatsvars transportā 2018. un 2019.gadā varētu būt aptuveni 4%, kas nozīmē, ka neīstenojot papildus pasākumus AER īpatsvaram transportā nav pamata palielināties. Palielinoties AER patēriņam atsevišķos enerģētikas sektoros, Latvija tuvojas AER izmantošanas veicināšanas vispārējam mērķim – sasniegt no AER iegūtas enerģijas īpatsvaru 40% apmērā bruto enerģijas galapatēriņā 2020. gadā.  Ekonomikas ministrija ir papildinājusi MK noteikumu projekta anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6.1.punktu “Detalizēts ieņēmumu aprēķins” norādot atsevišķi PVN un akcīzes nodokļa ieņēmumus pa degvielas veidiem. | **MK noteikumu projekta anotācijas III sadaļas “Tiesību akta projekta ietekme uz valsts budžetu un pašvaldību budžetiem” 6.1.punkts “Detalizēts ieņēmumu aprēķins” papildināts ar šādu informāciju:**  “Papildus PVN ieņēmumi, kas attiecināmi uz B7 dīzeļdegvielu varētu būt aptuveni 4,72 milj. euro, savukārt 8,80 milj. euro uz E10 benzīnu. Papildus akcīzes nodokļa ieņēmumi, kas attiecināmi uz B7 dīzeļdegvielu varētu būt aptuveni 6,98 milj. euro, savukārt 3,31 milj. euro uz E10 benzīnu.” |
| 2. | **Noteikumu projekta 1.6.apakšpunkts:**  “1.6. aizstāt 9.2 3.2. un 9.2 3.3 apakšpunktā vārdus un skaitļus “no 1. novembra līdz 15. aprīlim” ar vārdiem un skaitļiem “no 10. novembra līdz 10. aprīlim”;  **Noteikumu projekta 1.8.apakšpunkts:**  ,,1.8. izteikt 13.1 punktu šādā redakcijā:  “13.1 Degvielas mazumtirdzniecības vietās uz degvielas uzpildes staciju tehnoloģiskajām iekārtām (degvielas uzpildes automātiem) no 1. novembra līdz 15. aprīlim patērētājam labi redzamā vietā norāda dīzeļdegvielas aukstā filtra nosprostošanās punktu (grādos pēc Celsija) un degvielas klasi atbilstoši standartam LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes". Degvielas uzpildes iekārtu sūkņus un to sprauslas marķē atbilstoši standartā LVS EN 16942:2017 "Degvielas. Transportlīdzekļu savietojamības identificēšana. Grafiskais attēlojums lietotāju informācijai" ietvertajām prasībām.”;’’ | **Finanšu ministrija (25.10.19.)**  2. Ņemot vērā noteikumu projekta 1.6.apakšpunktā paredzēto grozījumu Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” (turpmāk - MK noteikumi Nr.332) 9.2 3.2.apakšpunktā attiecībā uz termiņu, uz kuru neattiecas minēto noteikumu 9.1 punkta noteiktās prasības, tādu pašu termiņu ir nepieciešams noteikt arī noteikumu projekta 1.8.apakšpunktā. | **Ņemts vērā**  Noteikumu projekts precizēts paredzot, ka šie termiņi ir vienādoti atbilstoši Finanšu ministrijas priekšlikumam. | **Noteikumu projekta 1.7.apakšpunkts:**  “1.7. aizstāt 9.2 3.2. un 9.2 3.3 apakšpunktā vārdus un skaitļus “no 1. novembra līdz 15. aprīlim” ar vārdiem un skaitļiem “no 1. novembra līdz 1. aprīlim”  **Noteikumu projekta 1.9.apakšpunkts:**  ,,1.9. izteikt 13.1 punktu šādā redakcijā:  “13.1 Degvielas mazumtirdzniecības vietās uz degvielas uzpildes staciju tehnoloģiskajām iekārtām (degvielas uzpildes automātiem) no 1. novembra līdz 1. aprīlim patērētājam labi redzamā vietā norāda dīzeļdegvielas aukstā filtra nosprostošanās punktu (grādos pēc Celsija) un degvielas klasi atbilstoši standartam LVS EN 590 "Automobiļu degvielas. Dīzeļdegviela. Prasības un testēšanas metodes". Degvielas uzpildes iekārtu sūkņus un to sprauslas marķē atbilstoši standartā LVS EN 16942 "Degvielas. Transportlīdzekļu savietojamības identificēšana. Grafiskais attēlojums lietotāju informācijai" ietvertajām prasībām.”:” |
| 3. | **Noteikumu projekta 1.11.apakšpunkts**  “1.11. izteikt 22.2 punktu šādā redakcijā:  “22.2 Valsts ieņēmumu dienests katru gadu līdz 1. jūnijam iesniedz uzraudzības institūcijai informāciju par Latvijā realizēto benzīna, dīzeļdegvielas (ar maksimālo sēra saturu 10 mg/kg) un biodegvielu apjomu. Katru gadu līdz 15. jūlijam uzraudzības institūcija sagatavo degvielas kvalitātes pārskatu par iepriekšējo gadu atbilstoši veidlapai, kas publicēta Eiropas Vides aģentūras uzturētajā interneta vietnē. Katru gadu līdz 31. augustam uzraudzības institūcija iesniedz degvielas kvalitātes pārskatu Eiropas vides informācijas un novērojumu tīklā (EIONET) un informē par to Eiropas Komisiju.”; | **Finanšu ministrija (25.10.19)**  3. Atbilstoši noteikumu projekta 1.11.apakšpunktam, kas paredz izteikt MK noteikumu Nr.332 22.2 punktu jaunā redakcijā, Valsts ieņēmumu dienests (turpmāk arī – VID) katru gadu līdz 1.jūnijam iesniedz uzraudzības institūcijai informāciju par Latvijā realizēto benzīna, dīzeļdegvielas (ar maksimālo sēra saturu 10 mg/kg) un biodegvielu apjomu.  Finanšu ministrija neatbalsta noteikumu projekta 1.11.apakšpunkta redakciju, kas izteiks MK noteikumu Nr. 332 22.2 punktu jaunā redakcijā, jo:  1) MK noteikumi Nr.332 nosaka benzīna un dīzeļdegvielas kvalitātes (tehniskās specifikācijas) prasības, bet ne biodegvielas kvalitātes prasības, ko nosaka Ministru kabineta 2005.gada 18.oktobra noteikumi Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”, tāpēc noteikumu projektā nevar noteikt VID pienākumu sniegt informāciju par realizētās biodegvielas apjomu;  2) akcīzes nodokļa likme netiek piemērota atkarībā no pievienotā biodegvielas apjoma, turklāt, gan parafinizētā dīzeļdegviela, gan tās sajaukumi ar fosilo dīzeļdegvielu tiek klasificēti ar tādu pašu Kombinētās nomenklatūras kodu kā fosilā dīzeļdegviela, bet akcīzes preču aprites pārskatos informācija tiek norādīta atbilstoši naftas produktu Kombinētās nomenklatūras kodiem, tāpēc VID rīcībā nav informācijas atsevišķi par dīzeļdegvielu ar maksimālo sēra saturu līdz 10%.  Tādējādi ierosinām noteikumu projekta 1.11.apakšpunktā ietverto MK noteikumu Nr.332 22.2 punkta pirmo teikumu izteikt šādā redakcijā:  “22.2 Valsts ieņēmumu dienests katru gadu līdz 1.jūnijam iesniedz uzraudzības institūcijai informāciju par Latvijā realizēto benzīna un dīzeļdegvielas apjomu, kas iegūta saskaņā ar normatīvajiem aktiem akcīzes preču aprites jomā.” | **Ņemts vērā.**  Noteikumu projekts precizēts atbilstoši Finanšu ministrijas priekšlikumam. Ņemot vērā, ka noteikumu projekts vairs neparedz definēt BVKB kā uzraudzības institūciju ir mainījusies Noteikumu projekta 1.11.apakšpunktā izteiktā MK noteikumu Nr.332 22.2  punkta redakcija attiecībā uz to kā šī iestāde tiek pieminēta šajā punktā. | **Noteikumu projekta 1.11.apakšpunkts:**  “1.11. izteikt 22.2 punktu šādā redakcijā:  “22.2 Valsts ieņēmumu dienests katru gadu līdz 1. jūnijam iesniedz Būvniecības valsts kontroles birojam informāciju par Latvijā realizēto benzīna un dīzeļdegvielas apjomu, kas iegūta saskaņā ar normatīvajiem aktiem akcīzes preču aprites jomā.. Katru gadu līdz 15. jūlijam Būvniecības valsts kontroles birojs sagatavo degvielas kvalitātes pārskatu par iepriekšējo gadu atbilstoši veidlapai, kas publicēta Eiropas Vides aģentūras uzturētajā interneta vietnē. Katru gadu līdz 31. augustam uzraudzības institūcija iesniedz degvielas kvalitātes pārskatu Eiropas vides informācijas un novērojumu tīklā (EIONET) un informē par to Eiropas Komisiju.”; |
| 4. | **Noteikumu projekta 1.13.apakšpunkts:**  “1.13. papildināt VI nodaļu ar 33.punktu šādā redakcijā:  “33. Valsts ieņēmumu dienests līdz 2023.gadam reizi gadā līdz 1.junijam iesniedz uzraudzības institūcijai informāciju par veiktajām degvielas kvalitātes pārbaudēm, ievērojot degvielas kvalitātes pārskata veidlapu, kas publicēta Eiropas Vides aģentūras uzturētajā interneta vietnē.”;” | **Finanšu ministrija (25.10.19)**  4. Noteikumu projekta 1.13.apakšpunktā paredzēts papildināt MK noteikumus Nr.332 ar 33.punktu šādā redakcijā: “Valsts ieņēmumu dienests līdz 2023. gadam reizi gadā līdz 1. jūnijam iesniedz uzraudzības institūcijai informāciju par veiktajām degvielas kvalitātes pārbaudēm, ievērojot degvielas kvalitātes pārskata veidlapu, kas publicēta Eiropas Vides aģentūras uzturētajā interneta vietnē.”.  Savukārt no noteikumu projekta satura izriet, ka degvielas tirgus uzraudzību veiks Būvniecības valsts kontroles birojs.  Pirms noteikumu projekta izsludināšanas Finanšu ministrija (VID) iepriekš vairākkārt ir norādījusi Ekonomikas ministrijai, ka VID rīcībā nav akreditētas atbilstības novērtēšanas laboratorijas, kurā varētu veikt degvielas paraugu testēšanu, nodrošinot standartā LVS EN 14274:2013 “Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)” ietvertās prasības. Līdz ar to, lai degvielas kvalitātes uzraudzībā ievērotu standartu LVS EE 14274:2013, degvielas paraugi testēšanai jānodod kādai no akreditētām atbilstības novērtēšanas institūcijām.  Tas, ka VID ir pieejamas iekārtas, ar kurām var veikt atsevišķas degvielas kvalitātes pārbaudes, nerisina degvielas kvalitātes uzraudzības jautājumu, jo, lai degvielas kvalitātes uzraudzībā ievērotu standartu LVS EN 14274:2013, degvielas paraugu testēšana jāveic akreditētā degvielas kvalitātes testēšanas laboratorijā, kādas VID rīcībā nav.  Arī noteikumu projekta anotācijas I sadaļas 2. punktā (4.-5.lpp.) norādīts, ka degvielas kvalitātes monitoringa standarts noteic, ka degvielas paraugus ir nepieciešams testēt akreditētā laboratorijā, kas akreditēta pēc standarta ISO/IEC 17025:2017 “Testēšanas un kalibrēšanas laboratoriju kompetences vispārīgās prasības” (turpmāk – standarts ISO/IEC 17025) vai citā valdības noteiktā laboratorijā, kurai ir nepieciešams regulāri piedalīties vismaz vienā nacionālā, ES vai starptautiskā starp-laboratoriju shēmā, kā to paredz standarts ISO/IEC 17025. […] Sagatavotajā degvielas kvalitātes ziņojumā par 2018.gadu ir redzams, ka Latvijā degvielas paraugu testēšana tiek veikta nepietiekamā apmērā.  Līdz ar to norādām, ka VID degvielas kvalitātes uzraudzību, līdz brīdim, kad noteikumu projekts stāsies spēkā, var turpināt atbilstoši tā rīcībā esošajam tehniskajam nodrošinājumam.  VID galvenie pienākumi un uzdevumi noteikti likumā “Par Valsts ieņēmumu dienestu” un likumā “Par nodokļiem un nodevām” un ir saistīti ar nodokļu un citu valsts obligāto maksājumu iekasēšanas nodrošināšanu un administrēšanu. VID pienākumi un funkcijas nav saistītas ar degvielas kvalitātes uzraudzību tiktāl, ciktāl tas neskar nodokļu administrēšanas jomu.  Ņemot vērā, ka noteikumu projektā nav noteikta VID kompetence degvielas tirgus uzraudzībā un, lai neveidotos funkcijas dublēšanās, un īpaši ņemot vērā, ka VID noteiktajos pienākumos un uzdevumos degvielas kvalitātes uzraudzība neietilpst, ierosinām svītrot noteikumu projekta 1.13.apakšpunktā ietverto Ministru kabineta 2000.gada 26.septembra noteikumu Nr.332 33.punktu un attiecīgi precizēt noteikumu projekta anotāciju. | **Ņemts vērā daļēji.**  Noteikumu projekta 1.13.apakšpunkts precizēts tā, lai tas nenonāktu pretrunā ar likumā “Par Valsts ieņēmumu dienestu” un likumā “Par nodokļiem un nodevām” VID noteiktajām funkcijām.  Noteikumu projekta 1.9.apakšpunktā izteiktais 15.1 punkts paredz, ka BVKB organizējot ikgadējo degvielas kvalitātes monitoringu ievēro standarta LVS EN 14274 :2013 "Automobiļu degvielas. Benzīna un dīzeļdegvielas kvalitātes novērtēšana. Degvielas kvalitātes monitoringa sistēma (FQMS)" prasības.  Tāpat šis punkts nosaka, ka degvielas paraugu testēšanu (BVKB) veic akreditētā atbilstības novērtēšanas institūcijā ievērojot testēšanas metodes, kas noteiktas standartos LVS EN 228+A1:2017 "Automobiļu degvielas. Bezsvina benzīns. Prasības un testa metodes", LVS EN 590+A1:2017 "Automobiļu degvielas. Dīzeļdegviela. Prasības un testēšanas metodes" un LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi". | **Noteikumu projekta 1.13.apakšpunkts:**  “1.13. papildināt VI nodaļu ar 33.punktu šādā redakcijā:  “33. Valsts ieņēmumu dienests pēc Būvniecības valsts kontroles biroja pieprasījuma sniedz tam pieejamo informāciju par veiktajām degvielas kvalitātes pārbaudēm.”;” |
| 5. | **Anotācijas III sadaļas 8.punkts** | **Finanšu ministrija (25.10.19)**  5. Vēršam uzmanību, ka Ministru kabineta 2018.gada 23.janvāra noteikumu Nr.45 “Grozījumi Ministru kabineta 2000.gada 26.septembra noteikumos Nr.332 "Noteikumi par benzīna un dīzeļdegvielas atbilstības novērtēšanu”” anotācijā ir sniegta informācija, ka 2018.gadā un turpmāk ik gadu VID nepieciešamie finanšu līdzekļi ārpakalpojuma iegādei par bioloģiskas izcelsmes parafinizētas dīzeļdegvielas konstatēšanu 15 000 euro apmērā tiks nodrošināti Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros.  Līdz ar to uzskatām, ka anotācijas III sadaļas 8.punkts jāpapildina ar informāciju, ka 2020.gadā un turpmāk ik gadu Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ārpakalpojuma iegādei par bioloģiskas izcelsmes parafinizētas dīzeļdegvielas konstatēšanai paredzēto finansējumu 15 000 euro apmērā Valsts ieņēmumu dienests novirzīs izdevumiem izmaiņu veikšanai informācijas sistēmās saistībā ar normatīvo aktu grozījumiem. | **Ņemts vērā**  Anotācija papildināta atbilstoši Finanšu ministrijas priekšlikumam. Turpmāk MK noteikumu Nr.332 prasību izpildi uzraudzīs Būvniecības valsts kontroles birojs un Patērētāju tiesību aizsardzības centrs. | **Anotācijas III sadaļas 8.punkts papildināts ar šādu informāciju:**  “2020.gadā un turpmāk ik gadu Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” ārpakalpojuma iegādei par bioloģiskas izcelsmes parafinizētas dīzeļdegvielas konstatēšanai paredzēto finansējumu 15 000 euro apmērā Valsts ieņēmumu dienests novirzīs izdevumiem izmaiņu veikšanai informācijas sistēmās saistībā ar normatīvo aktu grozījumiem. ” |
| 6. | **Noteikumu projekta 1.1.apakšpunkts:**  ,,1.1. svītrot 1.4 punkta pirmo teikumu”; | **Tieslietu ministrija (23.10.19.)**  1. Lūdzam projekta anotācijas I sadaļas 2. punktā skaidrot projekta 1.1. apakšpunkta, kas paredz svītrot 1.4 punkta pirmo teikumu, nepieciešamību un pamatotību atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk - instrukcija) 14. punktam.  Spēkā esošo noteikumu 1.4 punkta otrais teikums noteic, ka “Noteikumi neaizliedz tirgot degvielu ar citu biodegvielas procentuālo sastāvu atbilstoši normatīvajiem aktiem degvielas aprites jomā.” Lūdzam atkārtoti izvērtēt minētā 1.4 punkta otrā teikuma piemērošanas iespējamību un skaidrību, svītrojot spēkā esošajos noteikumos 1.4 punkta pirmo teikumu. Norādām, ka spēkā esošo noteikumu tekstā iekļaujamiem grozījumiem loģiskā secībā jāiekļaujas spēkā esošajos noteikumos un veiktie grozījumi nedrīkst padarīt spēkā esošo noteikumu tekstu neskaidru un apgrūtināt tā piemērošanu. Tādējādi lūdzam izvērtēt, vai spēkā esošo noteikumu 1.4 punkta otrā teikuma norāde “degviela ar citu biodegvielas procentuālo sastāvu” būs loģiski piemērojama, svītrojot 1.4 punkta pirmo teikumu. Nepieciešamības gadījumā lūdzam precizēt projekta 1.1. apakšpunktu. | **Ņemts vērā**  Noteikumu projekts precizēts paredzot, ka tiek svītrots MK noteikumu Nr.332 1.4 punkts. Anotācijas I sadaļas 2. punktā ir precizēts svītrošanas pamatojums. | **Noteikumu projekta 1.1.apakšpunkts:**  ,,1.1. svītrot 1.4 punktu”  **Anotācijas I sadaļas 2. punkta papildinājums:**  Savukārt ar noteikumu projekta 1.1.apakšpunktu tiek svītrots MK noteikumu Nr.332 1.4 punkts, kas ir deklaratīvs. Šis punkts attiecās tikai uz biodīzeļdegvielu, kas iegūta no rapšu sēklu eļļas, bet neattiecās uz citām biodegvielām, kas var tikt izmantotas kā piejaukums benzīnam vai dīzeļdegvielai. MK noteikumos Nr.332 nav nepieciešams izcelt, ka tie neaizliedz tirgot degvielu ar citu biodegvielas procentuālo sastāvu, jo tas izriet no citiem normatīvajiem aktiem, piemēram no Ministru kabineta noteikumu Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” 2.punkta. |
| 7. | **Anotācijas IV sadaļa “Tiesību akta projekta ietekme uz spēkā esošo tiesību normu sistēmu”** | **Tieslietu ministrija (23.10.19.)**  2. Norādām, ka projekta 1.9., 1.10. un 1.11. apakšpunktā paredzētā degvielas tirgus uzraudzības veikšanas uzdevuma nodošana Būvniecības valsts kontroles birojam (turpmāk - birojs) šobrīd neatbilst birojam Būvniecības likumā noteiktajam izveidošanas mērķim, kā arī biroja nolikumā norādītajai biroja kompetencei, biroja funkcijām un uzdevumiem.  Birojs ir izveidots, pamatojoties uz Būvniecības likuma 6. panta septīto daļu, kurā noteikts, ka par būvniecības nozari atbildīgās ministrijas padotībā ir Būvniecības valsts kontroles birojs, kas likumā un Ministru kabineta noteikumos paredzētajos gadījumos veic būvdarbu valsts kontroli un būvju ekspluatācijas uzraudzību, organizē ekspertīzes un piešķir patstāvīgās prakses tiesības Būvniecības likuma 13. panta trešās daļas 5. punktā noteiktajā specialitātē, kā arī veic patstāvīgās prakses uzraudzību. Būvniecības likuma 6.1 panta pirmā daļa nosaka biroja kompetenci Būvniecības likuma izpildei, kas ir saistīta ar noteiktiem uzdevumiem būvniecības jomā. Būvniecības likuma mērķis ir kvalitatīvas dzīves vides radīšana, nosakot efektīvu būvniecības procesa regulējumu, lai nodrošinātu ilgtspējīgu valsts ekonomisko un sociālo attīstību, kultūrvēsturisko un vides vērtību saglabāšanu, kā arī energoresursu racionālu izmantošanu.  Biroja nosaukums un noteiktā kompetence, neveicot grozījumus Būvniecības likumā, radīs maldinošu priekšstatu par iestādes darbības jomu.  Projekta anotācijas IV sadaļas 1. punktā nav norādīts, ka paredzēts veikt grozījumus Būvniecības likumā. Projekta anotācijas I sadaļas 2. punktā norādīts, ka Ekonomikas ministrija plāno veikt grozījumus Būvniecības likumā un ar to saistītajos noteikumos attiecībā uz biroja nosaukumu, bet ne attiecībā uz Būvniecības likumā noteikto biroja kompetenci.  Attiecībā uz likuma “Par atbilstības novērtēšanu” 7. panta otro daļu, kas ir projekta viens no izdošanas pamatiem, norādām, ka, lai gan tas paredz, ka Ministru kabinets nosaka institūcijas, kuras veic tirgus uzraudzību reglamentētajā sfērā, tomēr Ministru kabinets kā izpildvara nedrīkst noteikt Ministru kabineta noteikumos tādu institūciju, kurai likumā ir noteikta kompetence, kas neatbilst Ministru kabineta noteikumos paredzētajai institūcijas kompetencei.  Ņemot vērā minēto, uzskatām, ka jaunu uzdevumu nodošana Būvniecības valsts kontroles birojam var tikt veikta tikai pēc attiecīgu grozījumu veikšanas Būvniecības likumā.  Tādējādi atbalstām projekta 1.9., 1.10. un 1.11. apakšpunktu, kas paredz jaunu ar būvniecības jomu nesaistītu uzdevumu nodošanu Būvniecības valsts kontroles birojam, tikai gadījumā, ja Ekonomikas ministrija apņemas drīzumā veikt grozījumus Būvniecības likumā attiecībā uz biroja nosaukumu un kompetenci, kā arī atbilstošus grozījumus biroja nolikumā.  Vienlaikus lūdzam precizēt projekta anotācijas IV sadaļu, papildinot to ar skaidrojumu, ka 2020. gadā tiks veikti grozījumi Būvniecības likumā, lai precizētu Būvniecības valsts kontroles biroja nosaukumu un kompetenci, kā arī atbilstoši grozījumus biroja nolikumā. | **Ņemts vērā**  Ekonomikas ministrija 2020.gadā ir paredzējusi veikt grozījumus Būvniecības likumā attiecībā uz biroja nosaukumu un kompetenci, kā arī atbilstošus grozījumus biroja nolikumā. Attiecīgi precizēta anotācijas IV sadaļa. | **Anotācijas IV sadaļas “Tiesību akta projekta ietekme uz spēkā esošo tiesību normu sistēmu” papildinājums:**  “Lai precizētu BVKB nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus 2020.gadā plāno veikt grozījumus Būvniecības likumā un BVKB nolikumā.” |
| 8. | **Anotācijas V sadaļas 1. tabulas D aile, kur raksturota Direktīvas 2015/1513 1.panta 7) punkta a) apakšpunkta, kas aizstāj Direktīvas 98/70/EK 8.panta 1.punktu transponēšana** | **Tieslietu ministrija (23.10.19.)**  3. Projekta anotācijas V sadaļas 1. tabulas D ailē attiecībā uz Eiropas Parlamenta un Padomes 1998. gada 13. oktobra Direktīvas 98/70/EK, kas attiecas uz benzīna un dīzeļdegvielas kvalitāti un ar ko groza Padomes Direktīvu 93/12/EEK, (turpmāk – Direktīva 98/70/EK) 8. panta 1. punkta pārņemšanu projekta 1.9. apakšpunktā cita starpā skaidrots, ka projekts paredz stingrākas prasības nekā Direktīvas 98/70/EK 8. panta 1. punkts. Līdz ar to lūdzam D ailē izvērstāk skaidrot projektā paredzēto stingrāko prasību vajadzību atbilstoši instrukcijas 56.4. apakšpunktam, sniedzot izvērstāku skaidrojumu par šādu prasību nepieciešamību un samērīgumu, kā arī norādot iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts Direktīvā 98/70/EK. | **Ņemts vērā**  Projekta anotācijas V sadaļas 1. tabulas D aile ir precizēta. | ***Precizētais teksts anotācijas V sadaļas 1. tabulas D ailē:***  Projekts paredz stingrākas prasības nekā Direktīvas 98/70/EK 8. panta 1. punkts.    Noteikumu projekts papildus identificē standartu LVS EN 16640:2017 "Bioloģiskas izcelsmes produkti. Bioloģiskas izcelsmes oglekļa saturs. Bioloģiskas izcelsmes oglekļa satura noteikšana ar radioaktīvā oglekļa metodi" kā papildus izmantojamo analītisko metodi, kuru izmanto veicot tirgus uzraudzību. Direktīvā 98/70/EK ir noteikts ierobežojums FAME saturam degvielā (ne vairāk kā 7%), tāpat šajā direktīvā ir noteikta analītiskā metode ar ko nosakāms FAME saturs, taču šāda metode nav noteikta piemēram parafinizētas dīzeļdegvielas, kas iegūta no biomasas (turpmāk – HVO) satura noteikšanai. HVO saturs dīzeļdegvielā netiek ierobežots, taču tirgū ir komersanti, kas to izmanto biodegvielas obligātā piejaukuma prasību izpildei. Periodiskas pārbaudes HVO satura noteikšanai ir nepieciešamas, lai garantētu vienlīdzīgus konkurences apstākļus degvielas tirgotājiem. Alternatīva šādām pārbaudēm ir paļaušanās uz testēšanas pārskatos norādīto informāciju, taču ņemot vērā nozares pārstāvju paustos iebildumus saskaņojot Ministru kabineta 2018. gada 23. janvāra noteikumus Nr. 45 “Grozījumi Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu"” tika paredzēts, ka VID šīs funkcijas nodrošināšanai tiek atvēlēti finanšu līdzekļi (ārpakalpojuma nodrošināšanai). |
| 9. | **Noteikumu projekta 1.15. apakšpunktā izteiktā 1. un 2.pielikuma pirmās zemsvītras piezīmes otrais teikums**  **Anotācijas V sadaļas 1.tabulas A aile** | **Tieslietu ministrija (23.10.19.)**  4. Lūdzam atkārtoti izvērtēt projekta 1.15. apakšpunktā izteiktā 1. pielikuma 1. zemsvītras piezīmes otrā teikuma atbilstību Direktīvas 98/70/EK I pielikuma 1. zemsvītras piezīmes otrajam teikumam. Lūdzam arī izvērtēt 2. pielikuma 1. zemsvītras otrā teikuma atbilstību Direktīvas 98/70/EK II pielikuma 1. zemsvītras piezīmes otrajam teikumam. Vēršam uzmanību, ka atbilstoši Direktīvas 98/70/EK 1. un 2. pielikuma 1. zemsvītras piezīmēm dalībvalstis var pieņemt analītisko metodi, kas noteikta standarta EN 228:2012 (vai standarta EN 590:2013) aizvietošanai, ja var pierādīt, ka ar to var nodrošināt vismaz tādu pašu pareizību un vismaz tādu pašu precizitāti kā ar aizvietoto analītisko metodi.  Tādējādi Latvija spēkā esošajos noteikumos var izdarīt izvēli – noteikt spēkā esošo noteikumu 1. un 2. pielikumā, ka tiek lietotas testēšanas metodes, kas norādītas standartā EN 228:2012 (vai standartā EN 590:2013) vai arī spēkā esošajos noteikumos noteikt analītisko metodi, kas noteikta minēto standartu aizvietošanai, ievērojot Direktīvas 98/70/EK nosacījumus. Pašlaik projekta 1.15. apakšpunktā un spēkā esošo noteikumu 1. un 2. pielikumā ietvertās norādes “Pēc vajadzības var pieņemt analītiskās metodes” un “Var pieņemt analītisko metodi” nav pieņemamas, jo dalībvalstij ir skaidri jānosaka sava izvēle normatīvajā aktā, kā arī no spēkā esošo notiekumu 1. un 2. pielikuma un projekta 1.15. apakšpunkta nav skaidrs, kas pieņems minētās analītiskās metodes. ‘  Vienlaikus lūdzam precizēt projekta anotācijas V sadaļas 1. tabulas A aili, aizstājot atsauci uz Direktīvu 2009/30/EK ar atsauci uz Direktīvas 2014/77/ES atbilstošām normām, kurās ir izteikti grozījumi Direktīvas 98/70/EK I un II pielikumā. | **Ņemts vērā**  1. un 2.pielikuma pirmās zemsvītras piezīmes otrais teikums ir dzēsts. Attiecīgi papildināts pamatojums anotācijas I sadaļas 2.punktā. Precizēta arī anotācijas V sadaļas 1.tabulas A aile, aizstājot atsauci uz Direktīvu 2009/30/EK ar atsauci uz Direktīvas 2014/77/ES atbilstošām normām, kurās ir izteikti grozījumi Direktīvas 98/70/EK I un II pielikumā. | ***Anotācijas I sadaļas 2.punkta papildinājums par Noteikumu projekta 1.15.apakšpunktu:***  ***“***Noteikumu projekta 1.15. apakšpunkts paredz arī dzēst 1. un 2.pielikuma pirmās zemsvītras piezīmes otro teikumu, lai konkretizētu izmantojamās testēšanas metodes.***”*** |
| 10. | **Noteikuma projekta 1.15. apakšpunktā izteiktā 1. pielikuma 3. zemsvītras piezīme:**  “3 Vasaras periods sākas ne vēlāk par 1.  jūniju un ilgst vismaz līdz 31. augustam. Tvaika spiediens no 1.septembra līdz 31.maijam nedrīkst pārsniegt 100 kPa.” | **Tieslietu ministrija (23.10.19.)**  5. Lūdzam atkārtoti izvērtēt un skaidrot projekta 1.15. apakšpunktā izteiktā 1. pielikuma 3. zemsvītras piezīmes otrā teikuma, kas paredz, ka “Tvaika spiediens no 1. septembra līdz 31. maijam nedrīkst pārsniegt 100 kPa”, atbilstību Direktīvas 98/70/EK I pielikuma 5. piezīmes prasībām. | **Ņemts vērā**  Ņemot vērā, ka vēsturiski MK noteikumos Nr.332 nebija noteikts tvaika spiediena limits periodam no 1. septembra līdz 31. maijam (Direktīva 98/70/EK tādu neparedz), tāds tika noteikts ar Ministru kabineta 2018. gada 23. janvāra noteikumiem Nr. 45 “Grozījumi Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu"” par piemēru izvēloties Lietuvas attiecīgajā regulējumā noteiktās prasības. | **Noteikuma projekta 1.15. apakšpunktā izteiktā 1. pielikuma 3. zemsvītras piezīme:**  “3 Vasaras periods sākas ne vēlāk par 1. jūniju un ilgst vismaz līdz 31. augustam. Tvaika spiediens no 1.septembra līdz 31.maijam nedrīkst pārsniegt 100 kPa.” |
| 11. | **Anotācijas I. sadaļas 2.punkts** | **Zemkopības ministrija (24.10.2019)**  1. Noteikumu projekta anotācijas I. sadaļas 2.punktu lūdzam papildināt ar informāciju, kā benzīns vai dīzeļdegviela ar biodegvielas piejaukumu ir pielāgoti izmantošanai lauksaimniecības tehnikā pēc analoģijas ar anotācijā publicēto Eiropas Autoražotāju asociācijas (the European Automobile manufacturerꞌs Association (ACEA)) informāciju, kurā norādīti konkrēti auto modeļi, kuros E10 benzīna izmantošana nav ieteicama; | **Ņemts vērā**  Dīzeļdegvielu ar FAME saturu līdz 7% var izmantot visa veida motoros. Attiecībā uz tehniku, kas darbināma ar benzīnu, būtu ieteicams ņemt vērā informāciju, kas norādīta tās rokasgrāmatā/instrukcijā, kurā būtu jābūt norādītam izmantojamās degvielas veidam. Gadījumos, kad to nav iespējams pārbaudīt ieteicams izmantot alkilāta benzīnu vai 98E5 benzīnu, kam biodegvielas piejaukums nav obligāts. | **Anotācijas I. sadaļas 2.punkts papildināts ar šādu informāciju:**  “Transportlīdzekļu īpašniekiem ir rūpīgi jāizvērtē vai to automašīna ir paredzēta E10 degvielas izmantošanai un to iespējams izdarīt sazinoties ar oficiālo auto izplatītāju vai pārbaudot transportlīdzekļa rokasgrāmatu. Eiropas Parlamenta un Padomes 2014.gada 22.oktobra Direktīva 2014/94/ES par alternatīvo degvielu infrastruktūras ieviešanu (turpmāk – Direktīva 2014/94/EK) paredz nosacījumus, kas jāievēro transportlīdzekļu ražotājiem attiecībā uz transportlīdzekļiem, kas laisti tirgū pēc 2016. gada 18. novembra, informācija par tā saderību ar atsevišķām degvielām (E10 tajā skaitā) obligāti ir jānorāda uz tvertnes vāciņa vai tiešā tā tuvumā, kā arī transportlīdzekļa rokasgrāmatā.  Transportlīdzekļos, kuru motori nav paredzēti 95.markas benzīna ar 10% bioetanola piejaukumu (95E10) izmantošanai ieteicams izmantot 98.markas benzīnu (98E5), kurā etanola saturs ir ierobežots līdz 5% no kopējā maisījuma tilpuma. Attiecībā uz dārza un meža tehniku, kas darbināma ar benzīnu, ir rūpīgi jāizvērtē vai tā ir paredzēta E10 degvielas izmantošanai, tāpēc ir ieteicams iepazīties ar informāciju, kas norādīta tās rokasgrāmatā/instrukcijā. Ja informācija par tās pielāgotību E10 benzīnam nav pieejama, ieteicams sazināties ar oficiālo tehnikas izplatītāju, lai to noskaidrotu. Dārza un meža tehnikā, kas nav pielāgota E10 benzīna izmantošanai var izmantot 98.markas benzīnu, kam bioetanola piejaukums ir ierobežots līdz 5% no maisījuma kopējā tilpuma vai šādai tehnikai speciāli paredzēto alkilāta benzīnu. Savukārt dīzeļdegvielu ar taukskābju metilestera jeb FAME saturu līdz 7% var izmantot visa veida motoros.” |
| 12. | **Anotācijas II. sadaļas 2.punkta 1.rindkopa** | **Zemkopības ministrija (24.10.2019)**  2. Lūdzam ar aprēķiniem pamatot noteikumu projekta anotācijas II. sadaļas 2.punkta 1.rindkopā pausto apgalvojumu, ka “lielāks biodegvielas saturs degvielā palielina degvielas patēriņu”, kā arī norādīt, par cik procentiem vidēji pieaugs benzīna un dīzeļdegvielas patēriņš, paaugstinot biodegvielas piejaukumu līdz noteikumu projektā noteiktajai obligātajai normai salīdzinoši ar spēkā esošajām biodegvielas piejaukuma obligātajām normām. | **Ņemts vērā**  Aprēķinos pieņemts, ka degvielas patēriņa pieaugums pārejot no B5 uz B7 degvielu ir 0,4%, savukārt no E5 uz E10 3%. Pieņēmumi par degvielas patēriņa pieaugumu izdarīti pamatojoties uz zinātniskajām publikācijām[[1]](#footnote-1), konsultējoties ar biodegvielas ražotājiem, kā arī vērtējot citu dalībvalstu pieredzi[[2]](#footnote-2). |  |
| 13. | **MK noteikumu projekts** | **Vides aizsardzības un reģionālas attīstības ministrija (25.10.2019.)**    Saskaņā ar Ministru kabineta 2006. gada 26. septembra noteikumu Nr. 801 “Noteikumi par sēra satura ierobežošanu atsevišķiem šķidrās degvielas veidiem” (turpmāk – MK noteikumi Nr. 801) 16. un 29. punktu dīzeļdegvielas (gāzeļļas), flotes dīzeļdegvielas un flotes gāzeļļas tirgus uzraudzību veic Valsts ieņēmumu dienests (turpmāk – VID), ne retāk kā divas reizes gadā nodrošinot šo degvielas veidu paraugu ņemšanu katram komersantam, kurš tos realizē. Tā kā pašreiz spēkā esošo Ministru kabineta 2000. gada 26. septembra noteikumu Nr. 332 “Noteikumi par benzīna un dīzeļdegvielas atbilstības novērtēšanu” 15. punktā noteikts, ka degvielas tirgus uzraudzību atbilstoši kompetencei veic VID, lūdzam skaidrot, vai Būvniecības valsts kontroles birojs, kuram saskaņā ar noteikumu projektu paredzēts pārņemt VID degvielas tirgus uzraudzības funkciju, pārņems arī MK noteikumos Nr. 801 VID noteiktās funkcijas.  Uzskatām, ka visas degvielas tirgus uzraudzības funkcijas ir jāveic vienai institūcijai, lai ne tikai nodrošinātu valsts budžeta līdzekļu lietderīgu izlietošanu, samazinot administratīvo slogu, bet arī atbilstu Valsts pārvaldes reformu plāna 2020 īstenošanas pasākumiem, kuri cita starpā paredz radniecisku funkciju apvienošanas iespējas un virzību uz “nulles birokrātiju”, efektivizējot iekšējos procesus pašā valsts pārvaldē un novēršot potenciālu pienākumu dublēšanos divās atsevišķās iestādēs. | **Ņemts vērā**  Ekonomikas ministrija norāda, ka noteikumu projekts neatceļ funkcijas, kas VID noteiktas Ministru kabineta 2006. gada 26. septembra noteikumos Nr. 801 “Noteikumi par sēra satura ierobežošanu atsevišķiem šķidrās degvielas veidiem”.  MK noteikumi Nr.332 attiecās uz degvielām, ko izmanto autotransporta līdzekļu un visurgājēja tehnikas (tostarp iekšējo ūdensceļu kuģu, kad tie nekuģo jūrā), lauksaimniecības un mežsaimniecības traktoru, kā arī atpūtas kuģu, kad tie nekuģo jūrā. Norādām, ka šo grozījumu spēkā stāšanās termiņš, kā arī noteikumu tvērums ierobežo iespējas paplašināt BVKB funkcijas. |  |
| 14. | **MK noteikumu projekts** | **Latvijas degvielas tirgotāju asociācija (24.10.19)**  [1.] MK noteikumu projekts paredz, ka no 01.01.2020. turpmāk 95E5 vietā būs atļauts realizēt 95E10. Ņemot vērā, ka 01.01.2020. degvielas uzpildes stacijās (DUS) vēl nebūs pilnībā realizēts 95E5, lūdzam pienākumu realizēt 95E10 no 01.01.2020. attiecināt uz noliktavām, nevis uzreiz uz degvielas uzpildes stacijām.  Līdz ar to piedāvājam MK noteikumu projektu papildināt ar 1.14. punktu (līdzšinējo 1.14 uzskatot par 1.15 punktu) šādā redakcijā:  “1.14. papildināt VI nodaļu ar 34.punktu šādā redakcijā:  “34. Šo noteikumu 8.1 punktā minētās prasības neattiecas uz benzīnu, kura pētnieciskais oktānskaitlis ir 95 vai lielāks, bet mazāks par 98, un motora oktānskaitlis ir 85 vai lielāks, bet mazāks par 89 (95. markas benzīns), un kura realizācija mazumtirdzniecībā uzsākta pirms 2020. gada 1. janvāra.”  Tāpat lūdzam šī punkta skaidrojumu ietvert MK noteikumu projekta anotācijā. | **Ņemts vērā**  Noteikumu projekts un tā anotācija precizēta atbilstoši priekšlikumam. | ***Noteikumu projekta 1.15.apakšpunkts, kas paredz papildināt VI nodaļu ar 34.punktu šādā redakcijā:***  “34. Šo noteikumu 8.1 punktā minētās prasības neattiecas uz 95.markas benzīnu, kura realizācija mazumtirdzniecībā uzsākta pirms 2020.gada 1.janvāra.” |
| 15. | **Noteikumu projekta 1.6.apakšpunkts:**  “1.6. aizstāt 9.2 3.2. un 9.2 3.3 apakšpunktā vārdus un skaitļus “no 1. novembra līdz 15. aprīlim” ar vārdiem un skaitļiem “no 10. novembra līdz 10. aprīlim”; | **Latvijas degvielas tirgotāju asociācija (24.10.19)**  [2.] MK noteikumu projekta 1.6. apakšpunkts paredz 10.11.-10.04. periodu, kurā biodegvielu var nepievienot. Ņemot vērā dažādus transportlīdzekļu lietošanas paradumus, kā arī ievērojot biodegvielas piejaukuma perioda pagarināšanas pamatotību un nepieciešamību, lūdzam 10.11.-10.04. perioda, kurā var nepievienot biodegvielu, vietā noteikt periodu 01.11.-01.04.  Šāds periods samazinās degvielas filtru nosprostošanās risku dēļ pazeminātas temperatūras gadījumos, kad transportlīdzeklim ir ietilpīga bāka un transportlīdzeklis netiek ekspluatēts katru dienu. Piemēram, ja marta beigās iegādāta arktiskās klases degviela, tā nerada degvielas filtru nosprostošanās risku gadījumos, kad transportlīdzeklis ar to pašu degvielu bākās tiek lietots, piemēram, vēl aprīļa beigās. Citādi tas ir gadījumos, ja oktobra beigās iegādājas degvielu ar biodegvielas piejaukumu, tas rada lielu risku novembra vidū vai beigās aizsprostoties degvielas filtram dēļ pazeminātas gaisa temperatūras un biodegvielas piejaukuma. | **Ņemts vērā** Noteikumu projekts precizēts atbilstoši priekšlikumam. | **Noteikumu projekta 1.7.apakšpunkts:**  “1.7. aizstāt 9.2 3.2. un 9.2 3.3 apakšpunktā vārdus un skaitļus “no 1. novembra līdz 15. aprīlim” ar vārdiem un skaitļiem “no 1. novembra līdz 1. aprīlim” |

|  |
| --- |
| Mikus Ramanis |
| (par projektu atbildīgās amatpersonas vārds un uzvārds) |
| Vecākais eksperts |
| (amats) |
| 67013149 |
| (tālruņa un faksa numurs) |
| Mikus.Ramanis@em.gov.lv |
| (e-pasta adrese) |

1. *Pētījumi pieejami:* [*http://www.tf.llu.lv/adzl/publikacijas.htm*](http://www.tf.llu.lv/adzl/publikacijas.htm) [↑](#footnote-ref-1)
2. [*https://www.euractiv.com/section/transport/news/test-shows-e10-increases-fuel-consumption/*](https://www.euractiv.com/section/transport/news/test-shows-e10-increases-fuel-consumption/) [↑](#footnote-ref-2)